  Виталий Пронин Куд-ог лушкаськонъёс герӟаськемын Интернет пыр вуз-эмъюм басьтонэн: азьвыл басьтэм вуззы понна компенсация келялом шуыса.Туспуктэм: udmdunne.ru Югдурез утёнъя министерство ивортэмъя, дистанционной амалэн лушкаськисьёслэн куриказы шедемын 25 мурт. Таослы мошенникъёс жингыртӥллям, асьсэды банкын ужасьёс шуиллям: картаысьтыды, пе, кин ке уксёдэс кытчы ке выжтыны выре, со понна верано картазылэсь лыдпусъёссэ-кодъёссэ. Куалектэм кабенызы адямиос ваньзэ шараяллям, уксёзы син куспын тӧлӟем. Таӵе югдуре та нуналъёсы шедем Ижысь одӥгезлэн предприятилэн 53 аресъем кивалтӥсез — та амалэн солэсь лушкаллям 130 сюрс манетсэ.Куд-ог лушкаськонъёс герӟаськемын Интернет пыр вуз-эмъюм басьтонэн: азьвыл басьтэм вуззы понна компенсация келялом шуыса, лушкаськисьёс адямилэсь картаезлэсь лыдпусъёссэ курылӥллям, таосыд ваньзэ вераллям. Лушкаськон учыръёсъя уголовной уж ӝутэмын Уголовной кодекслэн 158 номеро статьяезлэн «г» пунктэзъя — банкысь картаосысь лушкаськон понна кыл кутон. Югдурез утёнъя министерство калыкез сак луыны куре: нокинлы шараяно ӧвӧл карталэсь лыдпусъёссэ-кодъёссэ, усьяно ӧвӧл тодмотэм смс-иворъёсты, ссылкаосты. Елена Слащёва  